Simmons fer Þrengslin . Njarðvíkingum gekk illa að stoppa kappann . MYND : HJALTI ÁRNA Lið Tindastóls og Njarðvíkur mættust í Síkinu í gærkvöldi í fjörugum leik . Liðin voru jöfn í 3. - 4. sæti Dominos-deildarinnar fyrir leikinn , bæði með 16 stig , en lið Tindastóls hafði unnið viðureign liðanna í Njarðvík í haust og gat því styrkt stöðu sína í deildinni með sigri . Stólarnir náðu yfirhöndinni strax í upphafi leiks og leiddu allan leikinn og lönduðu sterkum sigri eftir efnilegt áhlaup gestanna á lokakaflanum . Lokatölur 91 - 80 . Tindastólsmenn voru án Geigers sem enn var ekki kominn með leikheimild og þá var Slavisa Bilic , stigahæsti leikmaður liðsins , fjarri góðu gamni . Stólarnir töpuðu fyrsta leiknum á nýju ári í Keflavík í byrjun vikunnar og þurftu því að mæta með sparihliðina upp gegn Njarðvíkingum . Pétur og Simmons settu niður þrista í byrjun leiks og þeir áttu báðir mjög gott kvöld . Mario hélt gestunum inni í leiknum fyrstu mínúturnar en annars voru þeir að hitta illa . Stólarnir breyttu stöðunni úr 11 - 8 í 19 - 8 og síðasta orðið í fyrsta leikhluta átti Hannes og staðan 26 - 15 . Saga leiksins var nánast sú að Njarðvíkingar skutu illa , hirtu sóknarfráköst og héldu áfram að skjóta illa . Þeir náðu að minnka muninn í sjö stig , 35 - 28 , þegar loks kviknaði á Chaz en Simmons svaraði með fimm stigum og Pétur og Jaka bættu við tveimur stigum hvor og Simmons átti svo lokaorðið í fyrri hálfleik með þristi og staðan í hléi 47 - 31 og Stólarnir í góðum málum . Þriðji leikhluti hefur verið liði Tindastóls erfiður upp á síðkastið en það vandamál virtist úr sögunni í gær . Pétur jók forskotið í 18 stig , 51 - 33 , en þá náðu gestirnir smá áhlaupi og Logi Gunn minnkaði muninn í 53 - 42 en Stólarnir svöruðu með tveimur þristum frá Jaka og Simmons . Chaz lagaði stöðuna fyrir Njarðvík en Simmons bætti þá bara við öðrum þristi og staðan 62 - 44 og um þrjár mínútur eftir af þriðja . Þessar mínútur notuðu gestirnir hins vegar vel og gerðu 16 stig á meðan Stólarnir gerðu tvö þannig að þegar fjórði leikhluti hófst þá munaði allt í einu aðeins fjórum stigum , staðan 64 - 60 . Þriðja leikhluta draugurinn var því enn sprelllifandi ! Þristur frá Hannesi og íleggja frá Viðari opnuðu leikinn í fjórða leikhluta og þristur frá Pétri kom muninum upp í tíu stig . Næstu átta stig voru Njarðvíkinga og munurinn tvö stig og stuðningsmönnum Stólanna hætt að lítast á blikuna . Stólarnir gerðu næstu fjögur stig en enn á ný minnkuðu gestirnir muninn í tvö stig . Jaka setti niður laglegt skot og eftir misheppnað flotskot frá Loga setti Friðrik Þór niður gríðarlega mikilvægan þrist . Eftir mýmargar tilraunir og nokkur sóknarfráköst tókst Mario að svara með þristi en þá svaraði fyrirliðinn Helgi Rafn með spariþristi á hinum endanum , staðan 84 - 77 , og þá var Njarðvíkingum öllum lokið og mesti mátturinn úr þeim . Lokatölur 91 - 80 . Leikurinn var hin ágætasta skemmtun , Tindastólsliðið var að spila vel á löngum köflum og þó einkum og sér í lagi í fyrri hálfleik . Þá var vörnin að gera ágætlega nema hvað Njarðvíkingar fengu að hirða allt of mörg sóknarfráköst , tóku 24 í leiknum á meðan þeir tóku aðeins 20 varnarfráköst , sem er sérstakt svo ekki sé meira sagt . Þeim gekk hins vegar afleitlega að setja boltann í körfuna en gestirnir tóku 81 skot í leiknum á meðan Stólarnir tóku 61 . Að öllu eðlilegu ætti liðið sem tekur 14 sóknarfráköstum og 20 skotum meira en andstæðingurinn að vinna leikinn en það er víst aðalmálið að setja boltinn ofan í körfuna og þar gekk ekki sem skildi hjá gestunum . Simmons var virkilega góður í gær , gerði 31 stig og setti niður tíu af 17 skotum sínum . Pétur var með 17 stig , sjö fráköst og sjö stoðara og þá var Jaka Brodnik sömuleiðis með 17 stig og setti niður öll sjö skotin sem hann reyndi innan 3ja stiga línunnar . Skotnýting Stólanna í leiknum var 54% en Njarðvíkingar voru með 33% nýtingu . Í liði Njarðvíkur var Mario Matasovic bestur með 27 stig og tíu fráköst , Chaz Williams skilaði 22 stigum en annars voru ansi margir Njarðvíkingar sem rötuðu sjaldan á fjölina sína . Til dæmis fann hinn ágæti Maciek Baginski ekki eina einustu smá flís í Síkinu í gær – tók átta skot og hitti engu og endaði með -6 í framlag . Næsti leikur Tindastóls er gegn toppliði Stjörnunnar í Mathúsi Garðabæjar-höllinni næstkomandi föstudag kl. 20:15 . Tindastóll og Valur mættust í Síkinu í gærkvöldi í 15. umferð Dominos-deildarinnar . Við eigum þrjú börn , Rakel Sunnu , Róbert Mána og Friðbert Dag . Þegar blaðamaður Feykis leit við í reiðhöllinni sl. fimmtudagskvöld stóðu unglingarnir sjoppuvaktina og rukkuðu inn á sýnikennslu Þórarins Eymundssonar . Í sögu Lúkasar af barnsfæðingu í gripahúsi segir frá hirðum er gættu búsmala , líklega voru þetta fjárhirðar . Með þjóðgarði gefst einstakt tækifæri til að vernda þessi verðmæti , tryggja aðgengi útivistarfólks og standa vörð um hefðbundna sjálfbæra nýtingu , auk þess sem aðdráttarafl þjóðgarðs myndi skapa byggðunum tækifæri til atvinnuuppbyggingar og fjölga opinberum störfum í heimabyggð .